**ПРЕДЛОГ**

Председник градске општине Младеновац, на основу члана 37. став 1., алинеја 13. Статута градске општине Младеновац ("Сл. лист града Београда", бр. 40/2010 - пречишћен текст, 38/2013 и 82/2019), члана члана 10. став 1. тачка 1., члана 11., 12., 17. и 21. ст. 5. Одлуке о пословном простору градске oпштине Младеновац ("Сл. лист града Београда", бр. 126/2019) и Решења о утврђивању закупнина за пословни простор на коме је носилац права коришћења ГО Младеновац бр. II-00-06-2/2040/2023 од 27.12.2023. године, те закључка са 38. седнице Комисије за пословни простор градске општине Младеновац одржане 25.12.2023. године, доноси

**Р Е Ш Е Њ Е**

О понављању поступка јавног надметања ради издавања у закуп пословног простора на коме је носилац права коришћења и управљања грaдска општина Младеновац **- канцеларије бр. 8, у ул. Пружатовачка бр. 61 у Пружатовцу, површине 17,66 m2.**

 Јавно надметање ће се одржати дана **29.1.2024. године у 11:00 часова** у малој сали Скупштине градске општине Младеновацу ул. Јанка Катића бр. 6.

Почетни износ закупнине у поступку јавног надметања износи **100,80 динара/m2 без ПДВ-а, односно 120,96 динара/m2 са ПДВ-ом**, са минималним лицитационим кораком увећања цене у износу од 50,00 динара.

У овом пословном простору се могу обављати све врсте делатности.

**Пословни простор се даје у виђеном стању, на одређено време, до 5 година.**

Право учешћа у јавном надметању имају сва правна и физичка лица (предузетници) која су регистрована за обављање одговарајуће делатности, као и претходни закупци пословног простора из фонда ГО Младеновац који су, до дана подношења пријаве за јавно надметање, у потпуности измирили своје доспеле обавезе из уговора, односно предуговора, осим оних правних и физичких лица која по одредбама ове одлуке, не могу стећи статус закупца, односно учествовати на јавном надметању.

Физичка лица која нису регистрована за обављање одговарајуће делатности, дужна су да се изјавом коју прилажу уз пријаву за учешће, обавежу да ће у року од 3 дана од дана одржаног поступка јавног надметања, доставити доказ о поднетом захтеву надлежном органу за регистрацију, а да ће у наредном року од 30 дана доставити доказ о извршеној регистрацији за обављање одговарајуће делатности у складу са огласом.

Право учешћа у поступку давања у закуп не могу имати:

- подносиоци неуредних, непотпуних и неблаговремених пријава,

- претходни закупац пословног простора против кога је општина покренула поступак пред надлежним судом у вези спора насталог из закуподавног односа,или му је отказан закуп пословног простора у претходном периоду од три године из разлога предвиђених одлуком.

- лица чији чланови уже породице ( родитељи, деца, брат, сестра ) имају дуговања према општини по основу уговора о закупу пословног простора из претходног периода, која дуговања општина није успела намирити.

Учесници у поступку јавног надметања ће бити дужни да уз пријаву приложе доказ о уплати депозита за учешће поступку лицитације у висини 2 минималне закупнине у износу од **4.272,30 динара**, који износ се уплаћује на благајни Управе градске општине Младеновац, сваког радног дана од 7:30 до 15:30 часова, односно на уплатни рачун ГО Младеновац број 840-719804-33, број модела 97, позив на број 82-070.

 Уколико се депозит плаћа на уплатни рачун ГО Младеновац, а уплатилац је физичко лице уз пријаву обавезно доставити копију платне картице са бројем текућег рачуна на који ће се извршити повраћај депозита.

Заинтересована лица могу вршити разгледање непокретности која се даје у закуп сваког радног дана од 7:30 до 15:30 часова, почев од дана објаве огласа до 29.1.2024. године.

Пријаве за јавно надметање се подносе Комисији за пословни простор градске општине Младеновац, на јединственом обрасцу( који можете преузети код службеног лица у Услужном центру ГО Младеновац, у Ул. Краља Петра I бр. 175 или на сајту ГО Младеновац на адреси <https://www.mladenovac.gov.rs/index.php/e-uprava/imovinsko-pravni-poslovi/zakup-poslovnog-prostora> )узапечаћеној коверти, препоручено поштом или непосредно преко Писарнице Управе градске општине Младеновац, са назнаком: "Пријава за јавно надметање - НЕ ОТВАРАЈ".

Пријава за јавно надметање обавезно садржи следеће податке и доказе, и то:

I у случају када је подносилац пријаве правно лице (привредно друштво или предузетник):

- назив и седиште, ПИБ и матични број,

- доказе о регистрацији за обављање одговарајуће делатности (Решење Агенције за привредне Регистре којим је извршен упис привредног друштва, Решење Агенције за привредне Регистре којим је извршен упис радње, Решење Привредног суда у Београду којим је извршен упис установе и сл.),

- уговор са банком о отварању и вођењу жиро рачуна и картон депонованих потписа,

- потврда Народне банке Србије да рачун преко којег послује није у блокади,

- копија личне карте оснивача,

- доказ о уплати депозита за учешће у јавном надметању,

- пуномоћје за овлашћено лице које заступа подносиоца пријаве и копија његове личне карте,

- изјава да је упознат са условима из огласа за давање у закуп пословног простора и да прихвата услове из огласа, као и да потврђује да испуњава услове у вези са обављањем делатности у предметном пословном простору, у складу са овим решењем.

 II у случају када је подносилац пријаве физичко лице:

- фотокопија личне карте,

- пуномоћје за лице које заступа подносиоца пријаве,

- доказ о уплати депозита за учешће у јавном надметању,

- копију платне картице са бројем текућег рачуна на који ће се извршити повраћај депозита,

- податке о делатности која би се обављала у пословном простору,

- изјава којом се обавезују да ће у року од 3 дана од дана одржаног поступка јавног надметања, доставити доказ о поднетом захтеву надлежном органу за регистрацију, а да ће у наредном року од 30 дана доставити доказ о извршеној регистрацији за обављање одговарајуће делатности у складу са огласом,

**-** изјава подносиоца пријаве оверену код нотара да он, нити чланови његове уже породице у смислу одредби чл. 16. Одлуке, немају никаквих дуговања према општини Младеновац, по основу обавеза проистеклих из претходног уговора о закупу,

- изјава да је упознат са условима из огласа за давање у закуп пословног простора и да прихвата услове из огласа, као и да потврђује да испуњава услове у вези са обављањем делатности у предметном пословном простору, у складу са овим решењем.

Благовременим ће се сматрати оне пријаве које су пристигле у затвореним ковертама најкасније сат времена пре одржавања јавног надметања.

 Избор најповољнијег понуђача и закључење уговора извршиће се са оним правним или физичким лицем које понуди највећи износ закупнине и испуни све услове из Огласа.

 Учесник јавног надметања који је излицитирао највећи износ, дужан је да одмах након избора за најповољнијег понуђача, уплати на рачун закуподавца:

- договорени износ који се има сматрати првом месечном закупнином, као и

- износ у висини 3 излицитиране месечне закупнине на посебан депозитни рачун као средство обезбеђења плаћања и да најкасније у року од 3 дана од избора за најповољнијег понуђача достави доказ о томе или

- да у року од 3 дана од избора за најповољнијег понуђача достави оверену и потписану меницу регистровану код Народне банке Србије са меничним овлашћењем на износ од 3 излицитиране месечне закупнине и картон депонованих потписа.

Оглас ће бити отворен до 29.1.2024. године до 10:00 часова, сат времена пре почетка јавног надметања.

 Оглас за јавно надметање објавити на огласној табли Управе градске општине Младеновац, на сајту градске општине Младеновац и на пословном простору - канцеларији бр. 8 у ул. Пружатовачка бр. 61 у Пружатовцу.

Број: II-00-06-2/\_\_\_\_/2023, \_\_.\_\_.2023. године

 Председник ГО Младеновац

 Владан Глишић